בארט MRAD

רובה בארט MRAD עם [[מעצה בצבע חאקי, כפי שנרכש על ידי הימ"מ וצה"ל.]]
רובה Mk 22 PSR, דגם הבארט MRAD של [[צבא ארצות הברית.]]
בארט MRAD (באנגלית: Barrett MRAD, מבוטא "בָּארֶט אֶם-רָאד", ראשי תיבות של Multi-Role Adaptive Design) הוא רובה צלפים מודולרי רב-תכליתי המיועד למספר מטרות בהן צליפה כללית, צליפה לטווח רחוק, חדירת אפוד מגן וצליפת לוט"ר. ה-MRAD תומך במספר קליברים הניתנים להחלפה בפשטות ובתנאי שדה, החל ב-7.62x51 מ"מ נאט"ו שיעיל ל-, עבור ב-6.5 מ"מ קרידמור ו-0.338 לפואה מגנום, איתו הוא יכול לפגוע ביעילות במטרת דמות בטווחים של עד , ו-0.338 נורמה מגנום, איתו הטווח היעיל עולה ל-. הבארט MRAD הוא רובה מדויק ביותר: הוא מקבץ בדיוק של 0.5–0.35 דקת קשת (סטייה מרבית של 1.1 ס"מ מהמטרה בירי לטווח 100 מטר). הביצועים והאיכויות שלו - מבחינת דיוק, טווח ירי, נוחות האחזקה, הארגונומיה וההתאמה ליורה - מציבים את הבארט MRAD בשורה הראשונה של רובי הצלפים בעולם. הרובה פותח ומיוצר על ידי חברת הנשק בארט מארצות הברית.

ה-MRAD תוכנן במקור עבור מכרז Precision Sniper Rifle של הכוחות המזוינים של ארצות הברית, ומבוסס על הבארט M98B שתכנן כריס בארט. ה-MRAD לא זכה במכרז אך קצר שבחים רבים, בהם פרס "רובה השנה של איגוד הרובאים הלאומי של ארצות הברית" לשנת 2012, וחוות דעת חיובית מאוד מהימ"מ, היחידה המיוחדת ללוחמה בטרור של ישראל, שרכשה את הרובה עבור צלפיה. כיום הרובה משרת בימ"מ ובצה"ל. ב-2019 נבחר לשרת גם בפיקוד המבצעים המיוחדים של ארצות הברית (בשם Mk 22 ASR) וב-2021 נרכש על ידי צבא ארצות הברית וחיל הנחתים של ארצות הברית. מתחריו העיקריים הם הרמינגטון MSR (רובה צלפים מודולרי שמשרת בצבא ארצות הברית והועדף על הבארט במכרז PSR), המקמילן TAC-338 (רובה צלפים ארוך טווח המשרת באריות הים ובצה"ל), רובי הארקטיק וורפר הבריטיים ובפרט ה-AWM והאקורסי אינטרנשיונל AX338, ורובי ה-PGM הצרפתיים מדגמי PGM Ultima Ratio ו-PGM-338.

== מבנה והנדסה ==

הבארט MRAD הוא רובה בריחי (bolt action rifle), כלומר: הוא מופעל על ידי בריח ידני ואחרי כל ירייה יש לדרוך מחדש את הנשק (באמצעות ידית הבריח). שימוש במכלול בריחי משפר את דיוק הרובה, טווח הירי ואמינות הפעולה שכן יש הרבה פחות חלקים נעים במכלול וכל אנרגיית אבק השריפה שבתרמיל הכדור מנוצלת רק לדחיפת הקליע במעלה הקנה. חסרונה העיקרי של הפעולה הבריחית הוא קצב אש נמוך, אך חיסרון זה פחות משמעותי עבור ירי צליפה. בניגוד לרובי צלפים בריחיים ישנים, הבארט MRAD מוזן על ידי מחסנית חיצונית נתיקה בת 10 כדורים.

הרובה בנוי בצורה מודולרית כדי לאפשר תחזוקה נוחה והחלפה מהירה של המכלול (מנגנון הירי, action) והקנה גם ללא עזרת נָשָק מומחה (armorer). הרובה גם מאפשר החלפה מהירה של קליברים בתנאי שדה באמצעות מפתח אלן: פתיחת המעצה נעשית על ידי שחרור שני ברגים ואז ניתן בקלות להחליף קנה ומכלול (כולל הבריח).

נכון ל-2020 הבארט MRAD תומך בקליברים הבאים:
* 0.338 לפואה מגנום – תחמושת ייעודית לצליפה, מדויקת ויעילה עד לטווחים של 1200–1500 מטר,
* 0.300 וינצ'סטר מגנום – תחמושת בינונית שיעילה לטווחים של עד 1000–1200 מטר,
* 0.308 וינצ'סטר – תחמושת צליפה אזרחית הנפוצה בעיקר בארצות הברית ויעילה לטווח 800 מטר,
* 7.62x51 מ"מ נאט"ו – התחמושת הצבאית הנפוצה לצלפים שיעילה עד לטווח 800 מטר,
* 6.5 מ"מ קרידמור – תחמושת צלפים חדשה שיעילה עד לטווח של 1000 מטר,
* 0.338 נורמה מגנום – תחמושת צליפה המתחרה ב-0.338 לפואה ונחשבת למדויקת מאוד,
* 0.300 נורמה,
* 300 PRC,
* 7 מ"מ רמינגטון,
* 0.260 רמינגטון.

הצלף יכול לבחור קליבר ותחמושת בהתאם למשימה וזמינות התחמושת. תחמושת ה-0.338 לפואה מגנום היא בעלת טווח ירי ארוך ודיוק גבוה, אך היא יקרה יותר מתחמושת ה-7.62 מ"מ המשמשת את רוב הצלפים, כולל כדורי Match Grade. התחמושת מוזנת ממחסנית חיצונית נתיקה, המאפשר החלפה מהירה של סוגי תחמושת. תפס המחסנית דו-צדדי על מנת לאפשר נוחות מרבית הן ליורה ימני והן ליורה שמאלי. מודול ההדק ניתן להתאמה אישית וכן להסרה והתקנה מהירה לצורכי תחזוקה.

ניתן לבחור גם באורך הקנה, כאשר חברת הנשק בארט מציע קנים באורכים שונים בהם , , , ו-. בנוסף תומך הבארט MRAD בקנים מושתקים אינטגרלית, בהם העמעם (משתיק קול) מותקן מסביב לכל הקנה במקום כתוספת על הלוע. הצלף יכול בקלות להחליף קנה רגיל בקנה מושתק אינטגרלית לפי צורכי המשימה.

המעצה - השלד שמחזיק את הרובה ומשמש גם כממשק בין הרובה ליורה - עשוי מאלומיניום (סדרה 7000), ותוכנן בצורה ארגונומית עם דגש על מודולריות, התאמה ליורה, נוחות ירי ופשטות אחזקה. ידית האחיזה שליד ההדק דומה לזו של רובי AR-15, M16 ו-M4 קרבין (מכונה גם pistol grip בשל דמיונה לידית של אקדח חצי-אוטומטי). הקת בנויה בצורה ארגונומית ומאפשרת לכוונן את אורך עקב הקת ואת גובה תמוכת הלחי, כך שיתאימו ליורה. הקת מתקפלת ובנויה כך שהיא לא בולטת החוצה מעבר לקו ידית הבריח כאשר היא מקופלת, וזאת על מנת לאפשר נשיאה קומפקטית יותר כאשר לא בשימוש. למעשה, כאשר הקת סגורה היא מקיפה את ידית הבריח ובכך מאבטחת אותה. על הרובה מותקנות מסילות פיקטיני רבות (מלמעלה ולמטה, מימין ומשמאל) המאפשרות להתקין עזרים טקטיים שונים כגון כוונות טלסקופיות, אמצעי ראיית לילה, כוונות קליפ-און, דורגל וחצובה בקלות ובנוחות.
לאורך החלק העליון של המעצה יש מסילת פיקטיני קבועה באורך בשיפוע 20 דקות קשת, כאשר בדגמים המוקדמים השיפוע היה 30 דקות קשת (דקת קשת היא יחידה למדידת זוויות קטנות). צבע המעצה ניתן לבחירה על ידי הלקוח כאשר הצבעים הסטנדרטיים הם שחור, חום-חאקי כהה, חאקי בהיר, ירוק ואפור.

החל משנת 2020 משווקת חברת הנשק בארט נגזרת של ה-MRAD בשם MRAD SMR כאשר SMR = Single Mission Rifle. זוהי גרסה של הבארט בה אי-אפשר להחליף קליברים והקת קבועה ואיננה מתקפלת. דגם זה זול יותר מה-MRAD.

== ביצועים ==
צלף יורה בבארט MRAD בקליבר 0.308 וינצ'סטר (7.62 מ"מ) עם משתיק קול.]]
הביצועים של הבארט MRAD מבחינת דיוק (0.5–0.35 דקת קשת) וטווח ירי, נוחות האחזקה וההתאמה ליורה, מציבים אותו בשורה הראשונה של רובי הצלפים בעולם וכאחד הטובים מסוגו.

=== דיוק ===
הרובה מדויק מאוד ומקבץ באופן עקבי מתחת ל-1 דקת קשת (דק"ש, MOA) עם תחמושת רגילה כאשר בארט מתחייבת ל-"sub-MOA accuracy" (ביתר פירוט 0.75 דקת קשת בדגם ה-SMR). עם תחמושת צליפה ייעודית (כגון כדורים באיכות של Match Grade) הדיוק מגיע לחצי דקת קשת () באופן עקבי, ואף למטה מכך: מקבצים של 0.35 דקת קשת אינם נדירים. בירי מבחן במטווח עם תחמושת 0.338 לפואה מגנום ברמת Match הושגו מקבץ של 5 מ"מ בירי לטווח 100 מטר, השקול ל-0.172 דקת קשת, ומקבץ של 78 מ"מ בירי לטווח 500 מטר, השקול ל-0.536 דקת קשת. צלפי הימ"מ וצלפי צה"ל מצליחים לפגוע עם הרובה בסטייה מרבית של מהמטרה בירי לטווח 100 מטר, דיוק השקול ל-0.378 דקת קשת. עם תחמושת צליפה 0.338 אינץ' תואמת של IMI, צלפי הימ"מ מקבצים בפיזור מרבי של בירי לטווח , דיוק השקול ל-0.4 דקת קשת. במבחן שעשה צלף אמריקאי אזרחי, עם תחמושת צליפה 0.300 וינצ'סטר מגנום הבארט MRAD קיבץ בממוצע 0.45 דקת קשת, והמקבץ הטוב ביותר היה 0.31 דקת קשת.<ref>[https://www.thefirearmblog.com/blog/2019/11/14/tfb-review-barrett-mrad/ Review Barrett MRAD], The Firearm Blog, 14 November 2019. ([https://web.archive.org/web/20230506040830/https://www.thefirearmblog.com/blog/2019/11/14/tfb-review-barrett-mrad/ Archive])</ref>
דיוק זה (0.4–0.35 דקת קשת, MOA) נחשב למצוין הן לצליפה צבאית והן לצליפת לוט"ר.

{| class="wikitable"
! גודל בדקת קשת (MOA)
! גודל במילירדיאן (MIL)
! פיזור ב-100 יארד
! פיזור ב-100 מטר
! פיזור ב-800 מטר
! פיזור ב-1200 מטר
! פיזור ב-1500 מטר
|-
| 0.75
| 0.218
| 0.785 אינץ'
| 21.75 מ"מ
| 17.4 ס"מ
| 26.18 ס"מ
| 32.7 ס"מ
|-
| 0.5
| 0.145
| 0.522 אינץ'
| 14.5 מ"מ
| 11.6 ס"מ
| 17.35 ס"מ
| 21.75 ס"מ
|-
| 0.4
| 0.116
| 0.419 אינץ'
| 11.64 מ"מ
| 9.3 ס"מ
| 13.96 ס"מ
| 17.45 ס"מ
|-
| 0.35
| 0.1015
| 0.366 אינץ'
| 10.15 מ"מ ≈ 1 ס"מ
| 8.12 ס"מ
| 12.22 ס"מ
| 15.22 ס"מ
|}

=== טווח ירי ===
בארט MRAD של [[צה"ל עם כוונת טלסקופית ליאופולד סימן 6 X3-X18 ומשתיק קול.]]
טווח הירי האפקטיבי המרבי של הרובה תלוי בקליבר ובתחמושת. עם תחמושת 7.62x51 מ"מ נאט"ו (0.308 וינצ'סטר) הטווח היעיל המרבי עומד על כ-. עם תחמושת 0.300 וינצ'סטר מגנום הטווח היעיל המרבי עומד על . עם תחמושת 0.338 לפואה מגנום הטווח היעיל המרבי עומד על אך ה-MRAD מסוגל לפגוע במטרת דמות גם בטווחים של . עם תחמושת 0.338 נורמה מגנום הטווח היעיל המרבי צפוי לגדול לכ-.

עם תחמושת 0.338 לפואה מגנום מסוגל ה-MRAD לחדור שריון גוף מודרני בטווחים של עד כ- והוא יעיל גם כרובה נגד ציוד קל.

== היסטוריה ==

ה-MRAD תוכנן עבור מכרז Precision Sniper Rifle של הכוחות המזוינים של ארצות הברית לבחירת רובה צלפים לכוחות המזוינים של ארצות הברית, שאחת הדרישות בו הייתה שהרובה יהיה מדויק (פיזור זוויתי של מתחת לדקת קשת אחת, 1 MOA) בטווחים של עד . אף על פי שעמד בדרישות, ה-MRAD הפסיד במכרז ורובה הרמינגטון MSR נבחר על פניו.

רובה ה-MRAD זכה בפרס "רובה השנה של איגוד הרובאים הלאומי של ארצות הברית" לשנת 2012. בשנת 2019 זכה בפרס "הרובה הבריחי של השנה" ו"בחירת הקוראים לרובה הבריחי של השנה" של Ballistic Magazine מבית Athlon Outdoors.

=== ישראל ===
צלפי ימ"מ (היחידה המיוחדת ללוחמה בטרור) עם הבארט MRAD]]
צלף לוט"ר של צה"ל יורה בבארט MRAD במהלך אליפות הצליפה של צה"ל 2019]]
צלפי ימ"מ עם הבארט MRAD]]
צלף לוט"ר של צה"ל יורה בבארט MRAD במהלך אליפות הצליפה של צה"ל 2018]]
כוחות מיוחדים של צה"ל או הימ"מ עם בארט MRAD וחליפת הסוואה בתרגיל עומק ביוון, 2020.]]

ב-2013 רכשה הימ"מ, היחידה המיוחדת ללוחמה בטרור של ישראל, 12 רובי בארט MRAD לניסוי. מטרתם הייתה להחליף את רובי הצליפה לטווח ארוך מדגמי ה-PGM 338 וה-PGM Hecate בתפקיד זה, עקב אמברגו אירופאי שמנע מכירת חלקי חילוף ותחמושת לרובי ה-PGM הצרפתיים. הניסוי הצליח ובדו"ח שפורסם על ידי קצין האמל"ח של הימ"מ נכתב על ה-MRAD: "הנשקים שנרכשו בסוף שנת 2013 נכנסו כבר לשימוש מבצעי, וקיימת שביעות רצון מלאה מרמת הביצועים ומאיכות הנשק". בעקבות כך הוחלט לרכוש 15 רובי MRAD נוספים. זהו הרובה העיקרי במערך הצליפה של הימ"מ, לצד ה-SR-25 Mk 11 החצי-אוטומטי.

בעקבות הניסיון החיובי בימ"מ החל צה"ל גם הוא לבחון את הרובה. בשנים 2017 ו-2018 נראו מספר תמונות מתערוכות ותצוגות פנימיות של צה"ל, בהן הופיע הבארט MRAD (בחלקן עם מעצה בצבע שחור ובחלקן עם מעצה בצבע חאקי). לקראת סוף שנת 2018 נכנס ה-MRAD לתפוצה רחבה בכלל היחידות המיוחדות בצה"ל ונבדקת כעת האפשרות לרכישת קנים בקליבר 0.338 אינץ'. בזכות הארגונומיה שלו, הבארט נוח לירי מכל מצב: שכיבה, כריעה, ישיבה ועמידה. בשל כך ובזכות דיוקו הוא משמש את צה"ל לצליפת לוט"ר וצליפה בשטח בנוי, בנוסף לצליפה כללית, ומיועד להחליף את המאוזר 86SR הוותיק. חלק מרובי ה-MRAD של צה"ל כוללים קנה מושתק אינטגרלית למשימות צליפה מיוחדות וחשאיות. הבארט MRAD רשם טבילת אש מבצעית במהלך העימותים בגבול ישראל–רצועת עזה (2018–2021) בידי צלפי חטיבת עוז (חטיבת הקומנדו של צה"ל). בבארט MRAD נעשה שימוש גם במבצע שובר גלים ובפרט בפשיטה על מעוז "גוב האריות" (ארגון טרור פלסטיני) בקסבה של שכם, בה הצלפים של הימ"מ וסיירת מטכ"ל הרגו ופצעו מחבלים רבים.

בעקבות הניסיון המוצלח עם הבארט MRAD הצטייד צה"ל ברובה צלפים נוסף של חברת הנשק בארט - הבארט REC10, רובה צלפים קרבין חצי-אוטומטי בעל דיוק של 0.75 דקת קשת, וזה החליף את ה-SR-25 Mk 11 ב-2021.

=== הכוחות המזוינים של ארצות הברית ===
רובה Mk 22 ASR, הגרסה הצבאית לבארט MRAD.
ב-2019 נבחר הבארט MRAD במכרז של פיקוד הכוחות המיוחדים של ארצות הברית (US SOCOM) כרובה הצלפים של הכוחות המיוחדים במיזם "Advanced Sniper Rifle" ("רובה צלפים מתקדם", בראשי תיבות: ASR). אחת הדרישות במכרז הייתה דיוק של 0.5 דקת קשת לטווח של 1500 מטר. בעקבות כך נחתם חוזה עם חברת הנשק בארט על סך כ-50 מיליון דולר ל-5 שנים. הרובה החדש זכה לציון Mk 22 ASR (רובה צלפים מתקדם סימן 22).

ב-2020 הגישו צבא ארצות הברית וחיל הנחתים של ארצות הברית (המרינס) בקשה לרכוש כמויות גדולות של הבארט MRAD במיליוני דולרים במטרה לאמץ אותו כמערכת נשק הצלפים העיקרית שלהם. הצבא מייעד אותו להחליף את רובי הצלפים לטווח ארוך מדגמי M2010 ESR ובארט M107, ואילו המרינס מעוניינים להחליף את רובי ה-M40A6 הבריחיים הישנים ורובי ה-Mk 13 Mod 7 שלהם בבארט MRAD.

ב-2021 החלו להגיע רובי הבארט Mk 22 לצלפי הכוחות המזוינים של ארצות הברית, מתוך 3,000 רובים בסך הכל. ב-2021 הזמין צבא ארצות הברית רובי MRAD תחת הציון Mk 22 PSR. באוגוסט 2022 הזמין גם חיל הנחתים של ארצות הברית את הרובה.

== משתמשים ==
* :
** (היחידה המיוחדת ללוחמה בטרור של משטרת ישראל)
** (בשירות היחידות המיוחדות, יחידת הלוט"ר וחטיבת עוז)
* : ב-2019 זכה במכרז של פיקוד הכוחות המיוחדים של ארצות הברית וייכנס לשירות מלא עד 2024 בשם Mk 22 ASR. ב-2021 החלה קליטת הרובים הראשונים.
** : בדגם Mk 22 Mod 0 ASR, בשירות אריות הים בין השאר.
** : בדגם Mk 22 PSR, נכנס לשירות ב-2021.
** : ייכנס לשירות במקום ה-M40A6 וה-Mk 13 מגרסאות Mod 5 ו-Mod 7.
* : הכוחות המיוחדים של צבא נורווגיה (החל מ-2015) ומשטרת נורווגיה.
* : נכנס לשירות ב-2018.

== ראו גם ==
* חברת הנשק בארט
* רובים מודולרים מתחרים:
** רמינגטון MSR (רובה הצלפים שזכה במכרז PSR של הכוחות המזוינים של ארצות הברית)
** אקורסי אינטרנשיונל AXSR
** ריטר וסטארק SX-1 MTR (רובה צלפים מודולרי אוסטרי)
* רובים מתחרים בקליבר 0.338 לפואה מגנום:
** H-S Precision Pro Series 2000 HTR (רובה הצלפים 0.338 ארוך הטווח בצה"ל)
** מקמילן TAC-338 (רובה צלפים בשימוש היחידות המיוחדות של הכוחות המזוינים של ארצות הברית וצה"ל)
** PGM-338 (רובה צלפים צרפתי, היה בעבר בשימוש צה"ל והימ"מ)
** אקורסי אינטרנשיונל AX338 (רובה צלפים בריטי, המחליף של ה-AWM)
** IWI DAN (רובה צלפים ישראלי)
* רובים נוספים של חברת בארט:
** בארט M82A1 (רובה נגד ציוד שמשמש גם כרובה צלפים כבד)
** בארט M98B (רובה צלפים בקליבר 0.338 לפואה מגנום ששימש כבסיס ל-MRAD)
** בארט M99 (רובה צלפים כבד לטווח ארוך במיוחד)
** בארט REC10 (קרבין, רובה קלעים ורובה צלפים חצי-אוטומטי)
** בארט MRADELR (רובה צלפים בריחי לצליפה לטווח ארוך במיוחד)

== קישורים חיצוניים ==
צלף של צה"ל יורה עם הבארט MRAD באליפות הצליפה של צה"ל 2023]]

* 
** [https://barrett.net/products/firearms/mrad-standard/ MRAD]
** [https://barrett.net/products/firearms/mrad-smr/ MRAD SMR]
** [https://barrett.net/products/firearms/mrad-mk22/ MRAD Mk 22]
** [https://barrett.net/pdf/products/MRAD/MRAD_Product_Brochure.pdf עלון המוצר] 
** [https://barrett.net/pdf/products/MRAD/MRAD-Manual-12925-REVB.pdf מדריך למשתמש] 

; סקירות וכתבות על הבארט MRAD
* [https://web.archive.org/web/20120610153238/http://www.shootingillustrated.com/index.php/16498/barrett-mrad-review/ סקירה על הבארט MRAD] ב-Shooting Illustrated
* [http://www.tactical-life.com/gear/barrett-mrad-338-lapua-mag/ סקירה על הבארט MRAD] ב-Tactical Life
* [https://web.archive.org/web/20171117091221/http://emptormaven.com/2013/12/barrett-mrad/ סקירה על הבארט MRAD] באתר EmptorMaven, 2013 (דרך ארכיון האינטרנט)
* [http://www.sadefensejournal.com/wp/?p=2805 ביקורת על הבארט MRAD] באתר Small Arms Defense Journal
* [https://thenewsrep.com/78910/former-navy-seal-sniper-instructor-reviews-barrett-mrad-rifle/ ביקורת של מדריך צליפה ב-Navy SEALs], באתר News Rep, אפריל 2017
* [http://www.snipercentral.com/socom-choses-the-barrett-mrad-for-their-asr SOCOM Choses the Barrett MRAD for their ASR] , באתר Sniper Central, מרץ 2019
* [https://www.thefirearmblog.com/blog/2019/11/14/tfb-review-barrett-mrad/ ביקורת וסקירה על הבארט MRAD], באתר The Firearm Blog, 14 בנובמבר 2019
* 
* 

; הבארט MRAD בישראל
* 
* [http://www.sadefensejournal.com/wp/?p=4653 SHAPING THE FIGHT IN ISRAEL] באתר Small Arms Defense Journal, ינואר 2019
* 
* 
* 

; סרטוני וידאו
* 
* 
* 
* 
* 
* 
* 
* 
* 

== הערות שוליים ==

קטגוריה:רובי צלפים אמריקאיים
קטגוריה:רובים בקליבר 0.338 אינץ'
קטגוריה:רובי צלפים מודולריים
קטגוריה:רובים בריחיים
קטגוריה:משטרת ישראל: נשק קל
קטגוריה:רובה השנה של איגוד הרובאים הלאומי של ארצות הברית
MRAD